Et harmonikasammenstød skaber fredag aften trafikkaos på motorvejen ved Haverslev

Tre biler holder på tværs af vejen og har stoppet al trafik i nordgående retning på E45 ved Haverslev. Vagtchefen ved Nordjyllands Politi oplyser til TV2/Nord at der er lange køer i nordgående retning. Falck er på vej til stedet, men der kan altså forventes at gå noget tid inden al trafik igen er normal. Personerne i de tre forulykkede biler er ikke kommet alvorligt tilskade ved uheldet.